text: Minnir, goymd ella gloymd, seta seg í kroppin og leggja spor eftir seg. Eins og vit sjálvi broytast likamliga, broytast okkara minnir við okkum. Minnir kunnu ímynda eina farna tíð, eitt stað, ein persón ella eina hending. At minnast aftur á góðar løtur; at royna at fáa skil á burturgloymdar hendingar í einum rúsi; at vilja halda fast í minninum ella royna at renna frá tí.
text: #000001
text: Reyði tráðurin er sambandið millum tveir kroppar og kensluliga samanspælið teirra millum, og viðgerð evnini longsul, tráan og nærveru. Tvísýningin er ein ferð gjøgnum ymisk minnisbrot, bæði egin og fortald, í einari roynd at likamliggera og endurtulka tey ígjøgnum rørslur.
text: #000003
text: Tveir kroppar renna saman í rørslu á eini ferð gjøgnum minnisbrot. Gjøgnum eitt mótspæl millum gerandisligan kropsburð, óítøkiligar og útinnandi rørslumyndir, verður veruleikin skeiklaður og ein nýggjur alheimur skapast, ið speglar tað menniskjaliga og kensluliga litbrotið, ið evnini viðgera. Ljóðmyndin er grundað á nýggju útgávuna hjá tónleikabólkinum Klingra: “...eftir”.
text: #000004
text: Verkið leggur fram eitt minnislendi, ein samanstoyt av yrkingum og rørslum um kvira (queer) tráan. Umvegis seks minnir um nærleika, kropsligt samband og kynsligan ágang skiftast orð og rørslur um at viðgera minnini á ymsar hættir, og kanna soleiðis um tað ber til at nærkast hesum minnunum umvegis kropstilfar og framsøgn.
text: #000005
text: Tónleikur og ljóðmynd: Sjúrður Tróndheim
text: #000010